wannaphong/clean_thaiwikipedia huggingface dataset:
# ราชรัตน์
ราชรัตน์http://novataxa.blogspot.com/2016/12/syzygium-sirindhorniae.html (Chantar., Suksathan & Wongnak) เป็นพรรณไม้ชนิดใหม่ของโลกในวงศ์ชมพู่ (Myrtaceae)https://en.wikipedia.org/wiki/Myrtaceae ค้นพบในปี พ.ศ. 2559  ที่มีอยู่แห่งเดียวในโลก จัดเป็นพืชถิ่นเดียวของไทย สำรวจพบบนภูเขาสูงกว่า 1,700 เมตร จากระดับน้ำทะเล ในจังหวัดเชียงใหม่ จัดเป็นพืชหายาก (rare plants) และเป็นพืชถิ่นเดียว (endemic plants)http://www.qsbg.org/Database/Article/Art_Files/article03.pdf ของประเทศไทย ค้นพบโดย ดร.ปิยเกษตร สุขสถาน รักษาการ รองผู้อำนวยการ องค์การสวนพฤกษศาสตร์ (ในขณะสำรวจพบ) และนายเมธี วงศ์หนัก นักพฤกษภูมิศาสตร์ องค์การสวนพฤกษศาสตร์ (อ.ส.พ.)http://www.tnews.co.th/contents/338959และได้ความร่วมมือจาก ศ.ดร.ประนอม จันทรโณทัย ผู้เชี่ยวชาญพืชวงศ์ชมพู่ ภาควิชาชีววิทยา คณะวิทยาศาสตร์ มหาวิทยาลัยขอนแก่น เป็นผู้ตรวจสอบและร่วมตีพิมพ์เป็นพรรณไม้ชนิดใหม่ของโลก เพื่อเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยทรงพระกรุณาโปรดเกล้าฯ พระราชทานชื่อเรียกพรรณไม้ในภาษาไทยว่า "ราชรัตน์"http://www.tnews.co.th/hashtag/48878

ลักษณะทางพฤกษศาสตร์
เป็นพืชหายากถิ่นเดียว มีลักษณะเป็นไม้พุ่มกึ่งไม้ต้นขนาดเล็ก 

ใบ เรียงตรงข้ามสลับตั้งฉาก  รูปไข่แกมหอก เนื้อใบหนาแข็ง เส้นใบเด่นชัด 

ช่อดอก ออกเป็นกระจุกที่ปลายยอด 5 - 17 ดอก แต่ละดอกมีเกสรเพศผู้จำนวนมาก

เกสรเพศผู้ มีจำนวนมากทำให้เมื่อดอกบานพร้อมกันจะสวยงามมากมีลักษณะคล้ายพู่ไหมสีขาว ที่ถูกมัดรวมเข้าด้วยกันเป็นรูปครึ่งทรงกลม มีเส้นผ่าศูนย์กลางราว 20 เซนติเมตร 

ผล ทรงกลมมีเปลือกหนา เมื่อสุกมีสีม่วงแต่รับประทานไม่ได้เพราะไม่มีเนื้อนุ่มเหมือนชมพู่ทั่วไปhttps://www.kku.ac.th/newspaper/V.php?q=P0006196&l=th

การตีพิมพ์ในวารสารเพื่อยืนยันพันธุ์พืชชนิดใหม่ที่พบ
ได้ตีพิมพ์ในวารสาร Phytotaxa ฉบับที่ 289(2) ในเดือนธันวาคม 2559 https://biotaxa.org/Phytotaxa/article/view/phytotaxa.289.2.10 การตีพิมพ์ในวารสารเพื่อยืนยัน พืชพันธุ์ใหม่ของโลก เพื่อนำไปใช้ใน การอ้างอิงในด้านอนุกรมวิธานพืช ข้อมูลที่ศึกษาและตัวอย่างอ้างอิงได้นำไปเก็บรวบรวมไว้ในพิพิธภัณฑ์พืช เพื่อการศึกษาด้านอนุกรมวิธานต่อไป ข้อมูลที่ศึกษาสามารถเกิดประโยชน์ต่อหน่วยงานอื่นในประเทศและสร้างชื่อเสียงให้กับประเทศไทยโดยมีส่วนร่วมในการจัดทำข้อมูลพรรณพฤกษชาติแห่งประเทศไทยของพืช วงศ์ชมพู่ (Myrtaceae)http://www.tnews.co.th/contents/338959 ปัจจุบันองค์การสวนพฤกษศาสตร์ กำลังเร่งดำเนินการศึกษาวิธีการเพาะขยายพันธุ์พืชหายากถิ่นเดียวชนิดนี้ไว้ เพื่อการอนุรักษ์ให้คงอยู่อย่างยั่งยืน ดำรงไว้ซึ่งความหลากหลายทางชีวภาพของประเทศสืบไป
# รักตะนิล
รักตะนิล (Suwanph. & Chantar.) เป็นพรรณไม้ในสกุลผักกะสังhttps://en.wikipedia.org/wiki/Peperomia ค้นพบในปี พ.ศ. 2559  ที่มีอยู่แห่งเดียวในโลกเป็นพืชถิ่นเดียวของไทย สำรวจพบบนยอดเขาหินปูนใน จังหวัดเลย จัดเป็นพืชหายาก (rare plants) และเป็นพืชถิ่นเดียว (endemic plants) ของประเทศไทย ค้นพบโดย ผศ.ดร. เฉลิมพล สุวรรณภักดี อาจารย์ จากภาควิชาพฤกษศาสตร์ คณะวิทยาศาสตร์ มหาวิทยาลัยเกษตรศาสตร์ http://www.sci.ku.ac.th:8000/sckuforlife/images/doc/2559/5-2559/5-2559.pdf และได้ขอพระบรมราชานุญาตตั้งชื่อเป็นพรรณไม้ในพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อีกทั้งยังทรงพระกรุณาโปรดเกล้าฯ พระราชทานชื่อเป็นภาษาไทยว่า “รักตะนิล” มีความหมายว่า เขียว แดง

ลักษณะทางพฤกษศาสตร์
เป็นพืชในสกุลผักกะสัง
ลำต้น เป็นสีแดงส้ม
ใบ เป็นสีเขียวเข้ม หรือสีมรกต
ก้านใบสีแดง

การตีพิมพ์
ได้ตีพิมพ์ในวารสาร Kew Bulletin การตีพิมพ์ในวารสารเพื่อยืนยัน พืชพันธุ์ใหม่ของโลก http://novataxa.blogspot.com/2017/03/peperomia-sirindhorniana.htmlเพื่อนำไปใช้ใน การอ้างอิงในด้านอนุกรมวิธานพืช ข้อมูลที่ศึกษาและตัวอย่างอ้างอิงได้นำไปเก็บรวบรวมไว้ในพิพิธภัณฑ์พืช เพื่อการศึกษาด้านอนุกรมวิธานต่อไป ข้อมูลที่ศึกษาสามารถเกิดประโยชน์ต่อหน่วยงานอื่นในประเทศและสร้างชื่อเสียงให้กับประเทศไทยโดยมีส่วนร่วมในการจัดทำข้อมูลพรรณพฤกษชาติแห่งประเทศไทยของพืช วงศ์พริกไทย (Piperaceae)
# เทพมาศ
เทพมาศ (Mattapha, Chantar. & Suddee) เป็นพรรณไม้ในวงศ์ถั่วhttp://novataxa.blogspot.com/2017/07/flemingia-sirindhorniae.html(Fabaceae)https://en.wikipedia.org/wiki/Fabaceae ค้นพบในปี พ.ศ. 2560  ที่มีอยู่แห่งเดียวในโลกเป็นพืชถิ่นเดียวของไทย สำรวจพบที่เขาหินปูนที่ความสูง 900 เมตร ที่ดอยหัวหมด อำเภออุ้มผาง จังหวัดตาก จัดเป็นพืชหายาก (rare plants) และเป็นพืชถิ่นเดียว (endemic plants) ของประเทศไทย ค้นพบโดย นายสมราน สุดดี นักวิทยาศาสตร์ชำนาญการพิเศษ สำนักหอพรรณไม้ สำนักวิจัยการอนุรักษ์ป่าไม้และพันธุ์พืช กรมอุทยานแห่งชาติ สัตว์ป่าและพันธุ์พืช กระทรวงทรัพยากรธรรมชาติและสิ่งแวดล้อม ได้รับการตีพิมพ์ในวารสาร Thai Journal of Botany 9(1): 8. 2017.

ลักษณะทางพฤกษศาสตร์
เป็นพืชวงศ์ถั่ว

ใบโดยใบที่มีลักษณะเป็นเลข 1-3 ถึงขนาดที่มีลักษณะเป็นเส้นฐานอยู่บนมาตรฐานของกลีบดอกซึ่งยาวกว่ากลีบเลี้ยงและโดยการใส่แผ่นดอกไม้รูปวงกลม

เทพมาศ สำรวจพบโดย นายสมราน สุดดี นักวิทยาศาสตร์ชำนาญการพิเศษ สำนักหอพรรณไม้ สำนักวิจัยการอนุรักษ์ป่าไม้และพันธุ์พืช กรมอุทยานแห่งชาติ สัตว์ป่าและพันธุ์พืช (ในขณะสำรวจพบ) และได้ขอพระบรมราชานุญาตตั้งชื่อเป็นพรรณไม้ในพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อีกทั้งยังทรงพระกรุณาโปรดเกล้าฯ พระราชทานชื่อเป็นภาษาไทยว่า "เทพมาศ"
# ไอลย์ ออฟ ด็อกส์ เกาะเซ็ตซีโร่หมา
ไอลย์ ออฟ ด็อกส์ เกาะเซ็ตซีโร่หมา  เป็นภาพยนตร์แอนิเมชันผู้ใหญ่อเมริกัน–เยอรมันรูปแบบสตอปโมชัน แนวดิสโทเปีย, สารคดีล้อเลียน, วิทยาศาสตร์แฟนตาซี, เสียดสีการเมือง, ถนนและโลดโผนตลก ฉายเมื่อ ค.ศ. 2018 เขียนบท, อำนวยการสร้างและกำกับภายนตร์โดย เวส แอนเดอร์สัน บรรยายโดย คอร์ตนีย์ บี. แวนซ์ ให้เสียงโดยนักแสดงนำจำนวนมาก ได้แก่ ไบรอัน แครนสตัน, โคยุ รันคิน, เอ็ดเวิร์ด นอร์ตัน, ลีฟ ชไรเบอร์, บิล เมอร์เรย์, บ็อบ บาลาบาน, เจฟฟ์ โกลด์บลุม, สการ์เลตต์ โจแฮนส์สัน, คูนิจิ โนมูระ, ทิลดา สวินตัน, เคน วาตานาเบะ, อากิระ อิโตะ, เกรตา เกอร์วิก, อากิระ ทาคายามะ, ฟรานเซส แม็คดอร์มานด์, เอฟ. เมอร์รีย์ เอบราฮัม, โยจิโระ โนดะ, ฟิชเชอร์ สตีเวนส์, มาริ นัทสึกิ, นิจิโระ มูราคามิ, โยโกะ โอโนะ, ฮาร์วีย์ ไคเทลและแฟรงก์ วูด ภาพยนตร์สร้างร่วมกันระหว่างสหรัฐและเยอรมันโดย อินเดียนเพนต์บรัช, อเมริกันเอมพิริคอลพิกเจอส์ของแอนเดอร์สัน ร่วมกับสตูดิโอบาเบลสเบิร์ก ภาพยนตร์ดำเนินเรื่องในเมืองญี่ปุ่นสมมติชื่อว่า เมกาซากิ เมื่อนายกเทศมนตรี เคนจิ โคบายาชิ ได้เนรเทศสุนัขทั้งหมดไปยังเกาะขยะ เนื่องจากโรคไข้หวัดใหญ่สุนัขระบาด อาตาริ หลานชายของโคบายาชิออกเดินทางตามหาสุนัขที่หายไปของเขา โดยได้รับความช่วยเหลือจากกลุ่มสุนัขที่นำโดยสุนัขจรจัด ชีฟ 

แอนเดอร์สันเริ่มต้นพัฒนาภาพยนตร์ในเดือนตุลาคม ค.ศ. 2015 โดยใช้แอนิเมชันแบบสตอปโมชัน ให้เสียงโดย นอร์ตัน, แครนสตันและบาลาบาน ภาพยนตร์ได้รับแรงบันดาลใจจากภาพยนตร์ของ อากิระ คูโรซาวะและฮายาโอะ มิยาซากิ รวมถึงภาพยนตร์แอนิเมชันพิเศษช่วงวันหยุดเทศกาลที่สร้างโดย แรนคิน/เบสโปรดักชันส์ ภาพยนตร์แอนิเมชันเมื่อ ค.ศ. 1982 เรื่อง เดอะเพลกด็อก และ ทรามวัยกับไอ้ด่าง ของดิสนีย์ การถ่ายทำเริ่มต้นในเดือนตุลาคม ค.ศ. 2016 ที่ 3มิลส์สตูดิโอส์ในลอนดอนตะวันออก ฟอกซ์เซิร์ชไลต์พิกเจอส์ ได้ลิขสิทธิ์การจัดจำหน่ายภาพยนตร์ทั่วโลกในเดือนธันวาคม ค.ศ. 2016 โดยมีกำหนดฉายใน ค.ศ. 2018

ไอลย์ ออฟ ด็อกส์ เกาะเซ็ตซีโร่หมา เป็นภาพยนตร์เปิดเทศกาลภาพยนตร์นานาชาติเบอร์ลิน ครั้งที่ 68 ซึ่งแอนเดอร์สันได้รับรางวัลหมีเงิน สาขาผู้กำกับยอดเยี่ยม ภาพยนตร์ฉายแบบจำกัดในสหรัฐเมื่อ 23 มีนาคม ค.ศ. 2018 โดยฟอกซ์เซิร์ชไลต์ และฉายทั่วประเทศเมื่อ 13 เมษายน ภาพยนตร์ทำเงินทั่วโลกมากกว่า 64 ล้านดอลลาร์สหรัฐ ได้รับคำชื่นชมในด้านงานสร้างแอนิเมชัน, เนื้อเรื่อง, ดนตรีประกอบและความตลกหน้าตาย ภาพยนตร์ได้รับการเสนอชื่อเข้าชิงสองรางวัลในงานประกาศผลรางวัลออสการ์ ครั้งที่ 91 สาขาภาพยนตร์แอนิเมชันยอดเยี่ยมและดนตรีประกอบยอดเยี่ยม

ในภาพยนตร์ ไม่มีการแปลบทสนทนาภาษาญี่ปุ่นที่พูดโดยตัวละครที่เป็นมนุษย์ ยกเว้นผ่านล่ามหรือคำบรรยายเป็นครั้งคราว
# คุณจิ้งจอกจอมแสบ
คุณจิ้งจอกจอมแสบ  เป็นภาพยนตร์แอนิเมชันเทคนิกสตอปโมชันจากประเทศสหรัฐอเมริกา ออกฉายเมื่อ ค.ศ. 2009 ดัดแปลงจากนวนิยายสำหรับเด็กปี 1970 เรื่อง Fantastic Mr. Fox เขียนโดย โรอาลด์ ดาห์ล เป็นเรื่องของจิ้งจอกตนหนึ่งที่ต้องไปขโมยอาหารจากชาวนาใจร้ายสามคนทุกคืน ชาวนาเหล่านี้เหลือทนกับการถูกจิ้งจอกขโมยอาหารจึงพยายามฆ่าจิ้งจอกเสียด้วยวิธีต่างๆ
# คู่กิ๊กซ่าส์ สารพัดแสบ
คู่กิ๊กซ่าส์ สารพัดแสบ  เป็นภาพยนตร์อเมริกันแนวข้ามพ้นวัย ออกฉายเมื่อ ค.ศ. 2012 กำกับโดย Wes Anderson
อ้างอิง
# ยุทธการที่ปอร็องแบแซ็ง
ยุทธการที่ปอร็องแบแซ็ง ยังเป็นที่รู้จักกันคือ ปฏิบัติการอูเบอร์รี่ เกิดขึ้นตั้งแต่วันที่ 7-8 มิถุนายน ค.ศ. 1944 ที่ท่าเรือประมงขนาดเล็กทางด้านตะวันตกของ Arromanches ในช่วงการยกพลขึ้นบกที่นอร์ม็องดีในสงครามโลกครั้งที่สอง หมู่บ้านนี้อยู่ระหว่างหาดโอมาฮาไปยังตะวันตกในภาคกองทัพน้อยสหรัฐที่ 5 และหาดโกลด์ไปยังตะวันออกในภาคกองทัพน้อยอังกฤษที่ 30 ด้วยเป้าหมายในช่วงปฏิบัติการโอเวอร์ลอร์ด ป้อมปราการท่าเรือได้ถูกยึดโดยหน่วยทหารคอมมานโด(ราชนาวิกโยธิน) ที่ 47 ของกองพลน้อยปฏิบัติการพิเศษที่ 4
# สิงหาคม พ.ศ. 2561
สิงหาคม พ.ศ. 2561 เป็นเดือนที่ 8 ของปี พ.ศ. 2561 วันแรกของเดือนเป็นวันพุธ วันสุดท้ายของเดือนเป็นวันศุกร์

 สถานีย่อย:เหตุการณ์ปัจจุบัน
# เจ้าหญิงฟาร์ยา อัล-มูฮัมหมัด
เจ้าหญิงฟาร์ยา อัล-มูฮัมหมัด  ประสูติ ณ ปี พ.ศ. 2488 ณ เยรูซาเลม เป็นธิดาของนาย ฟาริด มาห์มูด อัลชาอิด และ นางฟาริด ฟาร์ฮูม อัลซาอิด ซึ่งพระบิดาของพระองค์เป็นผู้นำทางการเมืองซึ่งทำหน้าที่เป็นรัฐมนตรีในรัฐบาลและเป็นสมาชิกรัฐสภาในวุฒิสภาในจอร์แดน ส่วนพระมารดาของพระองค์เป็นประธานสมาคมเสี้ยววงเดือนแดงในฝั่งตะวันตก ด้านการศึกษา ทรงจบจากวิทยาลัยบริซิต ทรงเรียนเป็นเวลาสองปีที่วิทยาลัยอเมริกันสตรีใน เบรุต ก่อนที่จะเสกสมรส ทรงเริ่มศึกษาและได้รับปริญญาตรีจากมหาวิทยาลัยโคลัมเบียในปี 2542 

นางสาวฟาร์ยา อัลซาอิด ได้เสกสมรสกับ เจ้าชายมูฮัมหมัด บิน เฏาะลาล พระราชโอรสใน สมเด็จพระเจ้าเฏาะลาลแห่งจอร์แดน รับพระราชทานพระอิสริยยศที่ เจ้าหญิงฟาร์ยา อัล-มูฮัมหมัดแห่งจอร์แดน พระชายา พร้อมฐานันดร รอยัลไฮเนส มีพระโอรส 2 พระองค์คือ
เจ้าชายเฏาะลาล บิน มูฮัมหมัด
เจ้าชายกาห์ซี บิน มูฮัมหมัด
168px|thumb|left|เจ้าหญิงฟาร์ยา อัล-มูฮัมหมัด พร้อมด้วยพระสวามีและพระโอรส

ภายหลังทรงหย่าจากพระสวามีในปี 2521 แต่ยังทรงพระยศเหมือนเดิม แต่ไม่มีฐานันดรรอยัลไฮนีสนำหน้าพระนาม ทรงงานในด้านต่างๆ ในฐานะพระราชวงศ์แห่งจอร์แดน ชาวจอร์แดนส่วนมากนั้นมีความคิดเห็นเกี่ยวกับพระองค์ในแง่บวก ทรงเป็นกันเองและมีพระจริยวัตรที่งดงาม ไม่ถือพระองค์ ทรงทักทายประชาชนทุกครั้งที่ทรงปฏิบัติพระกรณียากิจ ทรงมีคุณธรรมในการทรงงานทุกครั้ง 

ในปี 2524 สมเด็จพระราชาธิบดีฮุสเซนแห่งจอร์แดน ทรงมีพระบรมราชโองการโปรดเกล้าโปรดกระหม่อม พระราชทานฐานันดร รอยัลไฮนีส คืนแก่เจ้าหญิงฟาร์ยา อัล-มูฮัมหมัด ในฐานะทรงงานด้วยความอดทนและเป็นที่พอพระราชหฤหทัย
 พระกรณียากิจ 
พระองค์ได้รับแต่งตั้งให้เป็นทูตสันถวไมตรีของยูเนสโกในปีพ.ศ. 2535 สามปีต่อมาในปี 2538 ทรงได้รับการแต่งตั้งเป็นที่ปรึกษาพิเศษของอธิบดียูเนสโก ทรงงานด้านหลักในโครงการเพื่อการคุ้มครองมรดกโลกและการศึกษา ส่วนพระกรณียากิจในจอร์แดนั้น พระองค์ทรงงานด้านการสงเคราะห์ในค่ายผู้ลี้ภัย ทรงงานการแปลหนังสือจากภาษาจอร์แดนเป็นภาษาเบดูให้กับชนเผ่าเบดูอินเผ่าเร่ร่อน ทั้งยังทรงเป็นประธานสมาคมการวางแผนครอบครัวแห่งจอร์แดนด้วย

พระองค์ทรงเปิดมูลนิธิความหวังนานาชาติภายใตเความร่วมมืองขององค์การยูเนสโกเมื่อปี พ.ศ. 2537 เพื่อประโยชน์เด็กไร้ที่อยู่อาศัยในจอร์แดน
 ตำแหน่งที่ทรงรับ 
คณะกรรมการสมาคมสหประชาชาติในเดือนมีนาคม 2546 
คณะกรรมาธิการของคณะกรรมการกู้ภัยนานาชาติที่นิวยอร์ก 
สภามหาวิทยาลัยโคลัมเบีย
คณะกรรมาธิการของห้องสมุดสาธารณะนิวยอร์ก
ผู้ดูแลพิพิธภัณฑ์ Musée des Arts Décoratifs ณ ปารีส
สภาระหว่างประเทศของเทตปัจจุบันในลอนดอน
รัฐมนตรีว่าการกระทรวงการต่างประเทศของรัฐบาลจอร์แดนในเดือนพฤษภาคม 2550 ที่สถานเอกอัครราชทูตสหรัฐในจอร์แดน ในตำแหน่งเอกอัครราชทูต
ประธานพิพิธภัณฑ์ศิลปะสมัยใหม่สภาประธานสภา MOMA 
ประธานพิพิธภัณฑ์กุกเกนไฮม์สมาชิกวงกลมตะวันออกกลาง
 เครื่องราชอิสริยาภรณ์ 
  : Grand Cordon of the Order of Independence
  : Honorary Grand Commander of the Order of the Defender of the Realm (24 April 1965)
 อ้างอิง
# มัสยิดตะโละมาเนาะ
มัสยิดตะโละมาเนาะ  หรือ มัสยิดวาดีลฮูเซ็น  เป็นศาสนสถานในศาสนาอิสลามแห่งหนึ่ง ตั้งอยู่หมู่ 1 บ้านตะโละมาเนาะ ตำบลลุโบะสาวอ อำเภอบาเจาะ จังหวัดนราธิวาส บริเวณเชิงเขาบูโด มัสยิดแห่งนี้สร้างด้วยเครื่องไม้ดั้งเดิมที่มีความงดงามและเก่าแก่แห่งหนึ่งของโลกมลายู  ภายในเป็นที่เก็บรักษาพระคัมภีร์อัลกุรอานซึ่งเขียนด้วยลายมือของวันฮุซเซน อัซซานาวี อิหม่ามคนแรกของมัสยิด และยังเป็นมัสยิดที่มีสถาปัตยกรรมผสมผสานกันระหว่างมลายู ไทย และจีน

 ศัพทมูลวิทยา 
ชื่อมัสยิดตะโละมาเนาะ มาจากคำมลายูว่า "ตะโละ"  แปลว่าอ่าว กับคำว่า "มาเนาะ"  ซึ่งเป็นชื่อพรรณไม้ท้องถิ่นชนิดหนึ่ง มีมากริมลำธารใกล้มัสยิด จึงมีความหมายว่า "บริเวณที่มีต้นมาเนาะ" แต่บางแห่งก็ว่า "มาเนาะ" เป็นคำมลายูเก่า แปลว่านกหรือไก่ก็มี

ส่วนชื่อมัสยิดวาดีลฮูเซ็น ตั้งตามนามของวันฮุซเซน อัซซานาวี

 ประวัติ 
ที่ตั้งของหมู่บ้านตะโละมาเนาะในอดีตเป็นป่าสมบูรณ์ ต่อมาวันฮุซเซน อัซซานาวี  นักการศาสนาอิสลามจากหมู่บ้านสะนอ (ปัจจุบันคืออำเภอยะรัง จังหวัดปัตตานี) และภรรยาคืออุมมีกัลซุม  หญิงชาวบ้านม่วงหวาน (ปัจจุบันคืออำเภอมายอ จังหวัดปัตตานี) พร้อมผู้ติดตามจำนวนหนึ่งหนีภัยสงครามระหว่างสยามและปัตตานี บางแห่งก็ว่าโยกย้ายถิ่นฐานจากคำสั่งของเจ้าเมืองสลินดงบายู (เมืองสายบุรี) ไปตั้งถิ่นฐาน ณ บริเวณเชิงเขาบูโด

กล่าวกันว่าวันฮุซเซนเป็นนักการศาสนาที่ยอดเยี่ยม สามารถท่องจำพระคัมภีร์อัลกุรอานได้อย่างลึกซึ้งทั้งเล่ม รวมทั้งผลิตนักปราชญ์ทางศาสนาได้จำนวนมาก มีดำริให้สร้างมัสยิดสำหรับปฏิบัติศาสนกิจ จึงสร้างมัสยิดจากวัสดุที่มีอยู่ในท้องถิ่นคือไม้ตะเคียน ซึ่งมีมากในป่าบูโด และใช้เครื่องมือท้องถิ่น โดยมีหะยีซายฮู ครูสอนศาสนาเป็นผู้ก่อสร้าง และแซมะเป็นนายช่าง

 สถาปัตยกรรม 
มัสยิดตะโละมาเนาะสร้างด้วยไม้ตะเคียนที่มีอยู่มากในป่าบูโด อาคารแบ่งเป็นสองหลังติดกัน มีเสาไม้ 26 ต้น เสามีลักษณะเป็นสี่เหลี่ยมขนาด 10x10 นิ้ว พื้นหนา 2 นิ้ว สร้างด้วยศิลปะมลายู ไทย และจีน มีหลังคาทรงจั่ว ปลายปั้นลมเป็นแบบมลายูตรังกานู มีผนังฝาลูกฟัก และยกใต้ถุนสูง ใช้การสลักไม้แทนตะปู ใช้บือจือตา (เครื่องมือคล้ายขวาน บ้างเรียกขวานเล็ก) สำหรับตัดไม้ ใช้บันลีโยง (ลิ่ม) เพื่อผ่าไม้ และใช้บายิ (เครื่องมือคล้ายจอบ) ถากไม้ตะเคียนให้เรียบ แต่เดิมหลังคามุงด้วยจาก แต่ต่อมาได้เปลี่ยนไปมุงหลังคาด้วยกระเบื้องซึ่งทำจากอิฐสงขลา

 อาคารมัสยิดหลังแรก มีหลังคาทั้งหมดสามชั้น เสาแกะสลักลายดอกพิกุล หลังคาชั้นที่สามเป็นโดมรูปเก๋งจีนแท้อยู่บนหลังคา มุงด้วยกระเบื้องดินเผา เดิมเก๋งจีนจะถูกใช้เป็นหออาซาน
 อาคารมัสยิดหลังที่สอง มีหลังคาสองชั้น หลังคาชั้นที่สองมีจั่วบนหลังคา ชั้นแรกมีฐานดอกพิกุลหงายรองรับจั่วหลังคาอีกชั้นหนึ่ง
# เฌโรม ตอมา
เฌโรม เซดริก ตอมา  นักมวยสากลสมัครเล่นชาวฝรั่งเศส เกิดเมื่อ 20 มกราคม พ.ศ. 2522 ที่ ประเทศฝรั่งเศส ติดทีมชาติฝรั่งเศสเข้าแข่งขันกีฬาโอลิมปิก 3 ครั้ง ครั้งแรก โอลิมปิก พ.ศ. 2543 ที่ซิดนีย์ ออสเตรเลียในรุ่นฟลายเวต รอบแรก ชนะเอิร์ล วิลต์เชอร์ จากออสเตรเลีย เมื่อ 19 กันยายน รอบสอง ชนะอาร์เอสซี ดรีซา ตูร์ จากบูร์กินาฟาโซ ยก 2 เมื่อ 24 กันยายน รอบก่อนรองชนะเลิศ ชนะโฮเซ นาวาร์โร จากสหรัฐ เมื่อ 27 กันยายน รอบรองชนะเลิศ แพ้โบลัต ฌูว์มาดีย์โลฟ จากคาซัคสถาน เมื่อ 29 กันยายน ได้เหรียญทองแดง 

ตอมาติดทีมชาติฝรั่งเศสเข้าแข่งขันโอลิมปิก พ.ศ. 2547 ที่เอเธนส์ ประเทศกรีซ ในรุ่นฟลายเวต รอบแรก ชนะอขิล กุมาร จากอินเดีย เมื่อ 17 สิงหาคม รอบสอง ชนะฮวน การ์โลส ปายาโน จากสาธารณรัฐโดมินิกัน เมื่อ 21 สิงหาคม รอบก่อนรองชนะเลิศ ชนะเทอลัชบอย ดอนียอรอฟ จากอุซเบกิสถาน เมื่อ 25 สิงหาคม รอบรองชนะเลิศ ชนะฟูอัด อัสลานอฟ จากอาเซอร์ไบจาน เมื่อ 27 สิงหาคม รอบชิงชนะเลิศ แพ้ยูริออร์กิส กัมโบอา จากคิวบา เมื่อ 28 สิงหาคม ได้เหรียญเงิน ต่อมา ตอมาเข้าแข่งขันโอลิมปิก พ.ศ. 2551 ที่ปักกิ่ง ประเทศจีน รอบแรก แพ้ฮวน การ์โลส ปายาโน จากสาธารณรัฐโดมินิกัน เมื่อ 12 สิงหาคม ไม่ได้เหรียญรางวัล

ตอมาขึ้นชกมวยสากลอาชีพใน พ.ศ. 2551 และได้ครองแชมป์ดับเบิลยูบีซีเมดิเตอร์เรเนียน รุ่นแบนตัมเวต เมื่อ พ.ศ. 2553 และแขวนนวมไปใน พ.ศ. 2555 โดยไม่มีโอกาสได้ชิงแชมป์โลกhttp://boxrec.com/boxer/477112
# เอ็นบีซียูนิเวอร์แซล
บริษัท เอ็นบีซียูนิเวอร์แซล มีเดีย จำกัด  เป็นบริษัทข้ามชาติสัญชาติอเมริกันในด้านการผลิตสื่อ มีคอมคาสต์เป็นเจ้าของบริษัท มีสำนักงานใหญ่อยู่ที่อาคารคอมคาสต์ ชั้น 30 ร็อกเกอะเฟลเลอร์พลาซ่า ใจกลางเมืองแมนฮัตตัน นครนิวยอร์ก เป็นหนึ่งในสองบริษัทที่สืบทอดมาจากเอ็มซีเอ โดยอีกบริษัทหนึ่งคือ วีว็องดี ที่บริหารงานยูนิเวอร์แซลมิวสิกกรุป

เอ็นบีซียูนิเวอร์แซลมีส่วนเกี่ยวข้องหลักในวงการสื่อและความบันเทิงภายใต้หน่วยงานที่สำคัญที่สุดคือบริษัทแพร่สัญญาณแห่งชาติ (เอ็นบีซี) หนึ่งในสามสถานีโทรทัศน์ยักษ์ใหญ่ของสหรัฐ และสตูดิโอฟิล์มของยูนิเวอร์แซลสตูดิโอส์ นอกจากนี้ยังมีบทบาทสำคัญในการออกอากาศที่ผ่านคุณสมบัติทั้งในประเทศและระหว่างประเทศ รวมทั้งทางภาคพื้นดินและการจ่ายค่าเช่าผ่านทางโทรทัศน์ และเอ็นบีซียูนิเวอร์แซลยังเป็นผู้ดำเนินธุรกิจสวนสนุกรายใหญ่อันดับ 3 ของโลก โดยมียูนิเวอร์แซลพาร์กแอนด์รีสอร์ตเป็นผู้จัดการในส่วนนี้

เอ็นบีซียูนิเวอร์แซลก่อตั้งขึ้นเมื่อปี ค.ศ. 2004 เกิดจากการควบรวมกิจการของเจเนอรัลอิเล็กทริกในเครือของเอ็นบีซี กับวีว็องดียูนิเวอร์แซล ผู้ผลิตภาพยนตร์และสื่อโทรทัศน์ในเครือวีว็องดียูนิเวอร์แซลเอ็นเตอร์เทนเมนท์ หลังจากที่เจเนอรัลอิเล็กทริกเข้าซื้อหุ้น 80% ของบริษัทย่อย ทำให้วีว็องดีถือหุ้น 20% ของบริษัทใหม่ ในปี ค.ศ. 2011 คอมคาสต์ เข้าซื้อหุ้น 51% และด้วยเหตุนี้จึงมีการปรับปรุงการบริหารงานของเอ็นบีซียูนิเวอร์แซลใหม่ โดยคอมคาสต์ซื้อหุ้นจากเจเนอรัลอิเล็กทริก ในขณะที่เจเนอรัลอิเล็กทริกซื้อหุ้นจากวีว็องดี และตั้งแต่ปี ค.ศ. 2013 คอมคาสต์ซึ่งซื้อหุ้นของเจเนอรัลอิเล็กทริกก็ได้เป็นเจ้าของเอ็นบีซียูนิเวอร์แซลทั้งหมดLieberman, David. "Comcast Completes Acquisition Of GE’s 49% Stake In NBCUniversal". Deadline Hollywood (March 19, 2013).
# นิค ฟิวรี จูเนียร์
นิโคลัส โจเซฟ "นิค" ฟิวรี จูเนียร์  เดิมรู้จักกันในชื่อ มาร์คัส จอห์นสัน  เป็นตัวละครหนังสือการ์ตูนที่ปรากฏในหนังสือที่ตีพิมพ์โดยมาร์เวลคอมิกส์ เขาเป็นหนึ่งในลูกชายที่ไม่ทราบจำนวนของนิค ฟิวรี ผู้เป็นทั้งอดีตฮีโร่ในกองทัพบกสหรัฐ, สุดยอดสายลับ และภายหลังเป็นผู้บัญชาการหน่วยข่าวกรองชีลด์Battle Scars #5. Marvel Comics.

 พลังและความสามารถ 
แรกเริ่มเดิมที มาร์คัสดูเหมือนจะไม่มีคุณสมบัติที่เหนือมนุษย์ แต่เป็นการปรับสภาพร่างกายจากช่วงเวลาของเขาเมื่อครั้งอยู่กับหน่วยจู่โจมกองทัพบกสหรัฐ มาร์คัสได้รับการถ่ายทอดอินฟินีตีฟอร์มูลาจากพ่อเมื่อแรกเกิด ส่งผลให้มีการชะลอกระบวนการชรา, เร่งเวลาในการรักษาตัว และทำให้เขามีความสามารถทางกายภาพของมนุษย์สูงสุดBattle Scars #6. Marvel Comics.

 การตอบรับ 
ปฏิกิริยาโดยแฟนหนังสือการ์ตูนต่อการเปิดเผยของมาร์คัส จอห์นสัน ว่าเป็นลูกชายของนิค ฟิวรี และแทนที่พ่อของเขาได้รับการตอบรับแบบผสม ทอม เบรโวร์ต ซึ่งเป็นรองประธานฝ่ายการจัดพิมพ์ของมาร์เวล เชื่อว่านี่เป็นเรื่องการเคลื่อนย้ายที่ชาญฉลาดของมาร์เวล เนื่องจากชาวอเมริกันเชื้อสายแอฟริกาปรากฏตัวขึ้นในภาพยนตร์, การแสดงภาพเคลื่อนไหว และการดัดแปลงที่ได้รับอนุญาตอื่น ๆ

 ในสื่ออื่น 

ตั้งแต่คริสต์ทศวรรษ 2000 การปรากฏตัวของนิค ฟิวรี ส่วนใหญ่ในสื่ออื่น ๆ ได้รับการสร้างแบบจำลองขึ้นในอัลติเมตมาร์เวล / ของตัวละครเวอร์ชันนิค ฟิวรี จูเนียร์ ซึ่งอิงจากนักแสดงอย่างซามูเอล แอล. แจ็กสัน ซึ่งภายหลังได้แสดงบทตัวละครในจักรวาลภาพยนตร์มาร์เวล
# ไมเคิล บ็อกซัลล์
ไมเคิล โจเซฟ บ็อกซัลล์ (เกิด 18 สิงหาคม ค.ศ. 1988) เป็นนักฟุตบอลอาชีพชาวนิวซีแลนด์ ปัจจุบันเล่นให้กับมินเนโซตายูไนเต็ดและทีมชาตินิวซีแลนด์

 เกียรติประวัติ  
 สโมสร 
 นอร์เทิร์นพรีเมียร์ลีก ชนะเลิศ – 2007UC Santa Barbara player profile; Michael Boxall 
 นิวซีแลนด์ฟุตบอลแชมเปียนชิป ชนะเลิศ – 2007

ซูเปอร์สปอร์ตยูไนเต็ด
 Nedbank Cup: 2016, 2017

 ทีมชาติ 
นิวซีแลนด์
 โอเอฟซีเนชันส์คัพ: 2016

 รางวัลส่วนตัว 
 ผู้เล่นเยาวชนแห่งปีของออกแลนด์ซิตี – 2006 และ2007
 All-Big West Honorable Mention – 2008
 All-Big West First Team – 2009
 NSCAA Third Team All-American – 2010MLS Player profiles; Michael Boxall 
 College Soccer News  Third Team All-America-2010
 All-Far West Region First Team – 2010
 Big West Defender of the Year – 2010
# ลิซา
ลิซา หรือ ลิซ่า  สามารถหมายถึง
บุคคล
ชาวญี่ปุ่น

 ลิซา (นักดนตรีชาวญี่ปุ่นเกิด พ.ศ. 2517)
 ลิซา (นักดนตรีชาวญี่ปุ่นเกิด พ.ศ. 2530)
 ลิซา โอโนะ (เกิด พ.ศ. 2505), นักดนตรีชาวญี่ปุ่น

ชาวไทย

 เทเรซ่า เฮมเฮาเซอร์ (เกิด พ.ศ. 2527), นักร้องชาวไทย
 ลิซ่า ไปรพิศ (เกิด พ.ศ. 2519), นักแสดงชาวไทย
 ลิซ่า (แร็ปเปอร์) (เกิด พ.ศ. 2540), แร็ปเปอร์ชาวไทย สมาชิกของแบล็กพิงก์

ชาวอเมริกัน

 ลิซา ดามาโต (เกิด พ.ศ. 2523), นางแบบชาวอเมริกัน
 ลิซา บอยล์ (เกิด พ.ศ. 2507), นักแสดงชาวอเมริกัน

อื่น ๆ

 ลิซา เจอร์ราด (เกิด พ.ศ. 2504), นักดนตรีชาวออสเตรเลีย

ตัวละครในบันเทิงคดี

 การ์ตูนและละคร 
 ลิซา, จาก เดอะรูม
 ลิซา ซิมป์สัน, จาก เดอะซิมป์สันส์
 ลิซ่า ลาวด์, จาก เดอะลาวด์เฮาส์
 ยาโดมารุ ริสะ, จาก เทพมรณะ
 ลิซา คัดดี, จาก เฮาส์ เอ็ม.ดี.

 เกม 
 ลิซา มินชี, จาก เก็นชินอิมแพกต์
 ลิซา การ์แลนด์, จาก ไซเลนต์ฮิลล์
# แฟมิลี่กาย
แฟมิลี่กาย  เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่องฟ็อกซ์ สร้างโดย เซธ แม็กฟาร์เลน ฉายตอนแรกเมื่อวันที่ 1 พฤษภาคม พ.ศ. 2542

 ตัวละคร 

 ปีเตอร์ กริฟฟิน (,) ตัวเอกในเรื่อง
 ลอยส์ กริฟฟิน (,) ภรรยาของปีเตอร์
 เมแกน "เม็ก" กริฟฟิน (,) พี่สาวของคริส
 คริสโตเฟอร์ "คริส" ครอสส์ กริฟฟิน (,) น้องชายของเม็ก
 สตีวี กริฟฟิน (,) น้องชายของเม็กและคริส
 ไบรอัน กริฟฟิน (,) สุนัขพันธุ์แลบราดอร์ริทรีฟเวอร์สีขาว

 การตอบรับ 
ใน คอมมอน เซนส์ มีเดีย (Common Sense Media) ให้ 3 จาก 5 ดาว
# เอฟเอคอมมิวนิตีชีลด์ 2018
การแข่งขันฟุตบอลเอฟเอคอมมิวนิตีชีลด์ 2018 จัดมาเป็นครั้งที่ 96 ของ เอฟเอคอมมิวนิตีชีลด์ เป็นการแข่งขันฟุตบอลประจำปีโดยทีมที่ผ่านเข้ามาเล่นนั้นคือ แชมป์พรีเมียร์ลีก ฤดูกาล 2017–18 คือ แมนเชสเตอร์ซิตี แข่งขันกับแชมป์เอฟเอคัพ ฤดูกาล 2017–18 เชลซี โดยการแข่งขันถูกจัดขึ้นในวันที่ 5 สิงหาคม ค.ศ. 2018 ณ สนามกีฬาเวมบลีย์ เริ่มเวลาคิกออฟ บ่ายสามโมงตามเวลาประเทศอังกฤษและการถ่ายทอดสดให้ชมผ่านทางช่อง BT Sport.

 ภูมิหลัง  
นี่เป็นแมตช์อย่างเป็นทางการครั้งแรกของ เมาริซิโอ ซาร์รี ในความรับผิดชอบทีมเชลซีและอีกฟากฝั่งหนึ่งนั้นถือเป็นการเข้าชิงชนะเลิศถ้วยใบที่สองของ แป็ป กวาร์ดิออลา ในฐานะผู้จัดการทีมแมนเชสเตอร์ซิตี หลังจากที่พวกเขาชนะ อีเอฟแอลคัพ 2018 นัดชิงชนะเลิศ โดยสามารถเอาชนะ อาร์เซนอล (นัดนั้นอาร์เซนอลคุมทีมโดย อาร์แซน แวงแกร์) 3–0 ที่สนามกีฬาเวมบลีย์.

เชลซีมองหาที่จะคว้าชัยชนะเอฟเอคอมมิวนิตีชีลด์ให้ได้เป็นครั้งแรกนับตั้งแต่ปี ค.ศ. 2009 เมื่อพวกเขาเอาชนะ แมนเชสเตอร์ยูไนเต็ด 4–1 ในการดวลลูกโทษ. พวกเขาเคยพลาดที่จะเก็บฃัยชนะในการลงสนามสี่ครั้งล่าสุดในรายการนี้. อย่างไรก็ตาม, แมนเชสเตอร์ซิตี เคยชนะพวกเขาสองนัดล่าสุดที่เวมบลีย์, ทั้งสองนัดในฤดูกาล 2017–18 – เอาชนะ ทอตนัม ฮอตสเปอร์ 3–1 ในเดือนเมษายนและอาร์เซนอล 3–0 ในอีเอฟแอลคัพ นัดชิงชนะเลิศในเดือนกุมภาพันธ์, พวกเขาไม่เคยเอาชนะสามนัดติดต่อกันที่เวมบลีย์นับตั้งแต่เดือนมีนาคม ค.ศ. 1970.

ทั้งสองฝ่ายเคยเผชิญหน้ากันมาแล้วหนึ่งครั้งในคอมมิวนิตีชีลด์ครั้งเดียวเมื่อครั้งก่อนหน้านี้, ใน 2012, แมตช์นั้นได้รับชัยชนะ 3–2 โดยแมนเชสเตอร์ซิตี.

 แมตช์ 

รายละเอียด

 GK 1  วิลิ กาบาเยโรRB 28 เซซาร์ อัซปิลิกูเอตา (กัปตัน)CB 2  อันโทนีโอ รือดีเกอร์CB 30 ดาวิด ลูอีซLB 3  มาร์โกส อาลอนโซCM 4  เซสก์ ฟาเบรกัส   CM 5  ฌอร์ฌีญูCM 8  รอสส์ บาร์กลีย์RW 11 เปโดร   CF 29 อัลบาโร โมราตา   LW 20 คัลลัม ฮัดสัน-โอดอย   ผู้เล่นตัวสำรอง:GK 59 มาร์คิน บุลกาDF 21 ดาวีเด ซัปปากอสตาDF 27 แอนเทรแอส เครสเตินเซินMF 6  แดนนี ดริงก์วอเตอร์   MF 15 วิกเตอร์ โมซิส   MF 22 วีลียัง   FW 19 แทมมี แอบราแฮม   ผู้จัดการทีม: เมาริซิโอ ซาร์รี300px GK 1  เกลาดิโอ บราโบRB 2  ไคล์ วอล์กเกอร์CB 5  จอห์น สโตนส์   CB 14 แอมริก ลาปอร์ต   LB 22 แบ็งฌาแม็ง แมนดีCM 20 บือร์นาร์ดู ซิลวาCM 25 เฟร์นันดินญู (กัปตัน)CM 47 ฟิล โฟเดน   RW 26 ริยาฎ มะห์รัซ   CF 10 เซร์ฆิโอ อาเกวโร   LW 19 ลีร็อย ซาเน   ผู้เล่นตัวสำรอง:GK 31 แอแดร์ซงDF 4  แว็งซ็อง กงปานี   DF 30 นิโกลัส โอตาเมนดิ   MF 8  อิลไค กึนโดอัน   MF 55 บราฮิม ดีอัซ   MF 81 กลาอูดิออ กอแม็ส   FW 33 กาบรีแยล เฌซุส   ผู้จัดการทีม: แป็ป กวาร์ดิออลา

ผู้เล่นยอดเยี่ยมประจำนัด:
เซร์ฆิโอ อาเกวโร (แมนเชสเตอร์ซิตี)

ผู้ช่วยผู้ตัดสิน:
แอดัม นันน์ (วิลต์เชอร์)
เอ็ดดี สมาร์ต (เวสต์ มิดแลนด์ส)
ผู้ตัดสินที่สี่:
พอล ไทเออร์นีย์ (แลงคาเชอร์)
ผู้ช่วยผู้ตัดสินสำรอง:
แดน คุก (แฮมป์เชอร์)
ผู้ช่วยผู้ตัดสินวิดีโอ:
สจวร์ต แอตต์เวลล์ (เวสต์ มิดแลนด์ส)
ผู้ช่วยของผู้ตัดสินวิดีโอ:
แอนดรูว์ ฮอลลิเดย์ (อาร์มี)กฎการแข่งขัน
แข่ง 90 นาที
ดวลลูกโทษ (ระบบ ABBA) หากเสมอกันใน 90 นาที
มีชื่อเปลี่ยนตัวได้ 7 คน
สามารถเปลี่ยนตัวได้ 6 คน
# สุลต่านบาเยซิดที่ 1
สุลต่านบาเยซิดที่ 1  หรือ สุลต่านบาเยซิดสายฟ้า สุลต่านองค์ที่ 4 แห่ง จักรวรรดิออตโตมัน พระองค์เป็นพระราชโอรสของ สุลต่านมูรัดที่ 1 ครองสิริราชสมบัติจาก ค.ศ. 1389 ถึง 1402 พระองค์ได้สร้างกองทัพที่ยิ่งใหญ่ที่สุดในโลกในเวลานั้นแต่พระองค์ไม่ประสบความสำเร็จในการปิดล้อม กรุงคอนสแตนติโนเปิล ราชธานีของ จักรวรรดิไบแซนไทน์ พระองค์พ่ายแพ้และถูกจับโดย ตีมูร์ ระหว่าง ยุทธการที่อังการา เมื่อเดือนกรกฎาคม ค.ศ. 1402 และสวรรคตระหว่างถูกคุมขังเมื่อวันที่ 8 มีนาคม ค.ศ. 1403

ภายหลังจากที่สุลต่านบาเยซิดที่ 1 พ่ายแพ้และถูกจับจักรวรรดิออตโตมันก็เกิดสงครามกลางเมืองระหว่างเชื้อพระวงศ์ด้วยกันและเกิดการว่างกษัตริย์นานถึง 11 ปีก่อนที่ สุลต่านเมห์เหม็ดที่ 1 พระราชโอรสของสุลต่านบาเยซิดจะสามารถรวมจักรวรรดิออตโตมันให้เป็นหนึ่งเดียวได้สำเร็จเมื่อ ค.ศ. 1413